У жніўні 1955 года яму як спрактыкаванаму арганізатару даручаецца заснаванне Беларускага рэспубліканскага тэатра юнага гледача, дырэктарам якога ён быў да 1966 года ўключна. “Творчы “тандэм” У. Стэльмаха з Л. Мазалеўскай (галоўны рэжысёр у 1955-1961, 1963-1964), які фактычна стварыў і заклаў лепшыя традыцыі сённяшняга Рэспубліканскага тэатра юнага гледача, застаецца ўзорным і ў лепшым значэнні слова дзелавым у формуле “дырэктар — галоўны рэжысёр” (Бур’ян Б. Талент арганізатара. — ЛіМ. 1977. 16 снеж.).